એક છોકરો. ઉંમર હશે 13 કે 14 વરસની. પણ મગજ ખૂબ જ તેજ. વાત-વાતમાં ગુસ્સે થઇ જાય. તોડફોડ શરૂ કરી દે. વસ્તુઓ ફેંકે. બરાડા પાડવા માંડે. કંઇ-કેટલીયે વારે એનો ગુસ્સો ઊતરે. મા-બાપ બિચારાં હેરાન-પરેશાન થઇ ગયેલાં. ઘણો સમજાવ્યો, ધમકાવ્યો અરે શિક્ષા પણ કરી જોઇ. પણ પથ્થર પર પાણી. પેલા બંધુમાં કોઇ જાતનો ફરક જ નહીં! કંટાળીને એને મનોચિકિત્સક પાસે લઇ જવામાં આવ્યો. ઘણો વખત એનો ઉપચાર ચાલ્યો. પણ પરિણામ મીંડું! છેલ્લે એના બાપે એક ઉપાય શોધી કાઢ્યો. એમણે થોડાક ખીલા અને એક હથોડી છોકરાને લાવી આપી. પછી કહ્યું કે જ્યારે જ્યારે એને દાઝ ચડે – ગુસ્સો આવે ત્યારે ત્યારે એણે ઘરની ફેન્સિંગ (વંડી)માં એક ખીલો હથોડીથી ઠોકવો!